CELEX: 32022D0243
Language: da
Date: 2022-02-21 00:00:00
Title: Rådets afgørelse (FUSP) 2022/243 af 21. februar 2022 om ændring af afgørelse 2013/184/FUSP om restriktive foranstaltninger på baggrund af situationen i Myanmar/Burma

21.2.2022   
               
               
                  DA
               
               
                  Den Europæiske Unions Tidende
               
               
                  L 40/28
               
            
         RÅDETS AFGØRELSE (FUSP) 2022/243
         af 21. februar 2022
         om ændring af afgørelse 2013/184/FUSP om restriktive foranstaltninger på baggrund af situationen i Myanmar/Burma
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 22. april 2013 vedtog Rådet afgørelse 2013/184/FUSP (1).
                  
               
                     (2)
                  
                  
                     Den 1. februar 2022, ét år efter militærkuppet i Myanmar/Burma, udsendte Unionens højtstående repræsentant for udenrigsanliggender og sikkerhedspolitik en erklæring, som fordømte kuppet og de alvorlige overtrædelser af menneskerettighederne, som Myanmars væbnede styrker (Tatmadaw) står bag, og opfordrede til, at de ledere, der er ansvarlige for kuppet, samt gerningsmændene til vold og menneskerettighedsovertrædelser drages fuldt ud til ansvar. Unionen tilkendegav, at den i mangel af hurtige fremskridt i situationen i Myanmar/Burma er rede til at vedtage yderligere restriktive foranstaltninger over for dem, der er ansvarlige for at undergrave demokratiet og for de alvorlige overtrædelser af menneskerettighederne i Myanmar/Burma.
                  
               
                     (3)
                  
                  
                     I lyset af den fortsat alvorlige situation i Myanmar/Burma bør 22 personer og fire enheder opføres på listen over fysiske og juridiske personer, enheder og organer, der er omfattet af restriktive foranstaltninger i bilaget til afgørelse 2013/184/FUSP.
                  
               
                     (4)
                  
                  
                     For at undgå utilsigtede konsekvenser af opførelsen på listen af en af disse enheder bør der indføres en undtagelse fra indefrysningen af pengemidler og forbuddet mod at stille pengemidler eller økonomiske ressourcer til rådighed for den pågældende enhed for at give EU-operatører mulighed for at afvikle olie- og gasbrønde i overensstemmelse med internationale standarder og opsige kontrakter med den pågældende enhed.
                  
               
                     (5)
                  
                  
                     Afgørelse 2013/184/FUSP bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            I afgørelse 2013/184/FUSP foretages følgende ændringer:
            
                        1)
                     
                     
                        Følgende artikel indsættes:
                        
                           »Artikel 6b
                           Uanset artikel 6, stk. 1 og 2, kan en medlemsstats kompetente myndigheder give tilladelse til frigivelse af indefrosne pengemidler eller økonomiske ressourcer, der tilhører den enhed, der er opført i bilagets punkt 10, eller til, at visse pengemidler eller økonomiske ressourcer stilles til rådighed for den pågældende enhed, på sådanne vilkår, som de kompetente myndigheder skønner hensigtsmæssige, efter at have konstateret, at sådanne pengemidler eller økonomiske ressourcer er nødvendige til:
                           
                                       a)
                                    
                                    
                                       opgaver i forbindelse med afvikling af olie- og gasbrønde i overensstemmelse med internationale standarder, såsom bortskaffelse af affald, saneringsaktiviteter på anlægsområdet, som er nødvendige af hensyn til sikkerhed og miljøgenopretning, ydelse af teknisk bistand i forbindelse hermed, betaling af skatter og afgifter i forbindelse hermed samt af lønninger og sociale ydelser til ansatte, eller
                                    
                                 
                                       b)
                                    
                                    
                                       overførsel inden den 31. juli 2022 af de andele eller aktieposter, der er nødvendige for opsigelse af kontrakter indgået med den enhed, der er opført i bilagets punkt 10, inden den 21. februar 2022.«
                                    
                                 
                     
                  
                        2)
                     
                     
                        Bilaget ændres som anført i bilaget til nærværende afgørelse.
                     
                  
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 21. februar 2022.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  Rådets afgørelse 2013/184/FUSP af 22. april 2013 om restriktive foranstaltninger på baggrund af situationen i Myanmar/Burma (EUT L 111 af 23.4.2013, s. 75).
      
      
         
            BILAG
            I bilaget til afgørelse 2013/184/FUSP foretages følgende ændringer:
            
                        1)
                     
                     
                        Følgende punkter tilføjes til listen med overskriften »A. Fysiske personer omhandlet i artikel 5, stk. 1, og artikel 6, stk. 1«:
                        
                                     
                                 
                                 
                                    Navn
                                 
                                 
                                    Identificerende oplysninger
                                 
                                 
                                    Begrundelse
                                 
                                 
                                    Dato for opførelse på listen
                                 
                              
                                    »44.
                                 
                                 
                                    Aung Naing Oo
                                 
                                 
                                    Nationalitet: Myanmar/Burma
                                    Fødselsdato: 13. oktober 1962
                                    Fødested: Kyaukse, Mandalay, Myanmar/Burma
                                    Køn: mand
                                    Adresse: L 103, Kenyeikthar Lane 6, FMI city, Yangon, Myanmar/Burma
                                    Pasnr.: DM002656
                                    Nationalt ID-nr.: 7/PaKhaNa (Naing) 13345
                                 
                                 
                                    Aung Naing Oo har været minister for investeringer og eksterne økonomiske forbindelser siden den 2. februar 2021. Han blev udnævnt af Statsforvaltningsrådet (SAC) under ledelse af øverstbefalende Min Aung Hlaing, som overtog statens lovgivende, udøvende og dømmende magt den 2. februar 2021.
                                    Som minister i regeringen er han en del af militærregimet, som tog magten under et militærkup og væltede lovligt valgte ledere i Myanmar/Burma. Som minister for investeringer og eksterne økonomiske forbindelser har han ansvaret for at fremme virksomhed og investeringer i Myanmar/Burma og bidrager derfor til at sikre militærregimets finansielle behov. I sine erklæringer og handlinger har han offentligt støttet kuppet og militærregimet, herunder ved at erklære, at de internationale medier overdrev krisen, samt insistere på, at den civile ulydighedsbevægelse er ved at ophøre. Desuden nægtede han ledere af udenlandske telekommunikationsvirksomheder at forlade landet uden tilladelse og afskedigede protesterende embedsmænd fra ministeriet i februar 2021. Hans handlinger, politikker og aktiviteter undergraver derfor demokratiet og retsstaten i Myanmar/Burma, og han deltager i handlinger, der truer freden, sikkerheden og stabiliteten i Myanmar/Burma.
                                 
                                 
                                    21.2.2022
                                 
                              
                                    45.
                                 
                                 
                                    Charlie Than
                                 
                                 
                                    Nationalitet: Myanmar/Burma
                                    Fødselsdato: 1950
                                    Køn: mand
                                    Adresse: Room No (23), Building No (25), Palm Village Villa, Yankin Yanshin Street, Yangon, Myanmar/Burma
                                 
                                 
                                    Charlie Than har været industriminister siden den 22. maj 2021. Han blev udnævnt af Statsforvaltningsrådet (SAC) under ledelse af øverstbefalende Min Aung Hlaing, som overtog statens lovgivende, udøvende og dømmende magt den 2. februar 2021.
                                    I sine erklæringer og handlinger har han offentligt støttet kuppet og militærregimet. Som minister i regeringen er han en del af militærregimet, som tog magten under et militærkup og væltede lovligt valgte ledere i Myanmar/Burma. Som industriminister kontrollerer han statsejede fabrikker og bidrager således til at sikre militærregimets finansielle behov. Hans handlinger, politikker og aktiviteter undergraver derfor demokratiet og retsstaten i Myanmar/Burma, og han deltager i handlinger, der truer freden, sikkerheden og stabiliteten i Myanmar/Burma.
                                 
                                 
                                    21.2.2022
                                 
                              
                                    46.
                                 
                                 
                                    Thet Thet Khine
                                 
                                 
                                    Nationalitet: Myanmar/Burma
                                    Fødselsdato: 19. august 1967
                                    Fødested: Mogok, Myanmar/Burma
                                    Køn: kvinde
                                    Adresse: 127A Dhamazadei Road, Kamayut, Yangon, Myanmar/Burma
                                    Pasnr.: MB132403 (Myanmar/Burma), udstedt den 7. maj 2015, udløber den 6. maj 2020
                                    Nationalt ID-nr.: 9MAKANAN034200
                                 
                                 
                                    Thet Thet Khine har været minister for social velfærd, nødhjælp og genbosætning siden den 4. februar 2021. Hun blev udnævnt af Statsforvaltningsrådet (SAC) under ledelse af øverstbefalende Min Aung Hlaing, som overtog statens lovgivende, udøvende og dømmende magt den 2. februar 2021.
                                    Som minister i regeringen er hun en del af militærregimet, som tog magten under et militærkup og væltede lovligt valgte ledere i Myanmar/Burma. I sine erklæringer og handlinger har hun offentligt støttet kuppet og militærregimet, herunder gennem sin erklæring om, at militæret gennemførte kuppet som reaktion på valgsvindel. Desuden afviste hun, at militæret har begået folkedrab mod rohingyabefolkningen. Hun deltager derfor i og yder støtte til handlinger og politikker, som undergraver demokratiet og retsstaten i Myanmar/Burma, samt handlinger, der truer freden, sikkerheden og stabiliteten i Myanmar/Burma.
                                 
                                 
                                    21.2.2022
                                 
                              
                                    47.
                                 
                                 
                                    Maung Maung Ohn (alias U Maung Maung Ohn)
                                 
                                 
                                    Nationalitet: Myanmar/Burma
                                    Køn: mand
                                 
                                 
                                    Maung Maung Ohn har været informationsminister siden den 1. august 2021. Han blev udnævnt af Statsforvaltningsrådet (SAC) under ledelse af øverstbefalende Min Aung Hlaing, som overtog statens lovgivende, udøvende og dømmende magt den 2. februar 2021. Han var tidligere minister for hoteller og turisme, udpeget den 7. februar 2021.
                                    Som minister i regeringen er han en del af militærregimet, som tog magten under et militærkup og væltede lovligt valgte ledere i Myanmar/Burma. Som informationsminister har han kontrol over de statsejede medier (MWD, MRTV, aviserne Myanmar Alin, Kyemon og Global New Light of Myanmar samt Myanmar News Agency (MNA) og Myanmar Digital News) og kontrollerer dermed udsendelse og offentliggørelse af officielle nyheder. Han har videreført og yderligere skærpet de undertrykkende politikker efter militærkuppet, navnlig ved at ændre loven om radio- og TV-transmission og indføre yderligere begrænsninger af ytrings- og pressefriheden, herunder ved at begrænse adgangen til internettet, kriminalisere journalistik og fængsle journalister. Han gav desuden medlemmerne af Myanmars medieråd, et uafhængigt organ, instruks om at gennemføre regeringens mål.
                                    Hans handlinger, politikker og aktiviteter undergraver derfor demokratiet og retsstaten i Myanmar/Burma, og han deltager i handlinger, der truer freden, sikkerheden og stabiliteten i Myanmar/Burma.
                                 
                                 
                                    21.2.2022
                                 
                              
                                    48.
                                 
                                 
                                    Shwe Kyein (alias U Shwe Kyein)
                                 
                                 
                                    Nationalitet: Myanmar/Burma
                                    Køn: mand
                                 
                                 
                                    Shwe Kyein blev udnævnt til medlem af Statsforvaltningsrådet (SAC) den 30. marts 2021.
                                    Den 1. februar 2021 gennemførte Myanmars væbnede styrker (Tatmadaw) under ledelse af øverstbefalende Min Aung Hlaing et kup i Myanmar/Burma, idet de tilsidesatte resultaterne af valget den 8. november 2020 og væltede den demokratisk valgte regering. Som led i kuppet erklærede vicepræsident Myint Swe i sin egenskab af fungerende præsident den 1. februar undtagelsestilstand og overførte statens lovgivende, udøvende og dømmende magt til forsvarets øverstbefalende, den højtstående general Min Aung Hlaing. Den 2. februar 2021 blev SAC oprettet for at udøve disse magtbeføjelser og hindrede derved den demokratisk valgte regering i at varetage sit mandat.
                                    Som medlem af SAC har U Shwe Kyein været direkte involveret i og ansvarlig for beslutningstagning vedrørende statsfunktioner og er derfor ansvarlig for at undergrave demokratiet og retsstaten i Myanmar/Burma. Desuden har SAC vedtaget afgørelser, der begrænser retten til ytringsfrihed, herunder adgang til oplysninger, og til frit at deltage i fredelige forsamlinger.
                                    De militærstyrker og myndigheder, der opererer under SAC's kontrol, har siden den 1. februar 2021 løbende begået alvorlige overtrædelser af menneskerettighederne ved at dræbe civile og ubevæbnede demonstranter, fordrive hundredtusindvis af mennesker, foretage afbrændinger, torturere og dræbe civile og nægte lige adgang til humanitær bistand. De militærstyrker og myndigheder, der opererer under SAC's kontrol, har begrænset forsamlings- og ytringsfriheden ved at blokere internetadgangen samt ved at foretage vilkårlige anholdelser, tilbageholdelser og domfældelser af oppositionsledere og modstandere af kuppet. SAC har desuden indført krigsretstilstand i dele af landet, hvilket giver militæret mulighed for at udøve fuld myndighed over det anførte område, herunder administrative, judicielle og retshåndhævende funktioner. I de områder, hvor der er indført krigsretstilstand, retsforfølges civile, herunder journalister og fredelige demonstranter, af militærdomstole, og fratages retten til en retfærdig rettergang, herunder retten til appel. Voldelige handlinger fra militær- og politistyrkernes side, der udgør en trussel mod freden, sikkerheden og stabiliteten, er steget betydeligt i de områder, hvor der er erklæret krigsretstilstand.
                                    Som medlem af SAC er U Shwe Kyein direkte ansvarlig for disse undertrykkende afgørelser og for alvorlige overtrædelser af menneskerettighederne.
                                 
                                 
                                    21.2.2022
                                 
                              
                                    49.
                                 
                                 
                                    Aung Moe Myint (alias U Aung Moe Myint)
                                 
                                 
                                    Nationalitet: Myanmar/Burma
                                    Køn: mand
                                 
                                 
                                    Aung Moe Myint blev udnævnt til medlem af Unionsvalgkommissionen (UEC) den 23. februar 2021. Ved at acceptere denne udnævnelse i kølvandet på militærkuppet den 1. februar 2021 og gennem sine handlinger som medlem af UEC, navnlig annulleringen af resultatet af valget i november 2020 uden dokumentation for svindel såvel som rejsning af sigtelser for valgsvindel ved samme valg, har Aung Moe Myint været direkte involveret i handlinger, der undergraver demokratiet og retsstaten i Myanmar/Burma.
                                 
                                 
                                    21.2.2022
                                 
                              
                                    50.
                                 
                                 
                                    Than Tun (alias U Than Tun)
                                 
                                 
                                    Nationalitet: Myanmar/Burma
                                    Køn: mand
                                 
                                 
                                    Than Tun blev udnævnt til medlem af Unionsvalgkommissionen (UEC) den 2. februar 2021. Ved at acceptere denne udnævnelse i kølvandet på militærkuppet den 1. februar 2021 og gennem sine handlinger som medlem af UEC, navnlig annulleringen af resultatet af valget i november 2020 uden dokumentation for svindel såvel som rejsning af sigtelser for valgsvindel ved samme valg og undertrykkelse af tidligere medlemmer af UEC, har Than Tun været direkte involveret i handlinger, der undergraver demokratiet og retsstaten i Myanmar/Burma.
                                 
                                 
                                    21.2.2022
                                 
                              
                                    51.
                                 
                                 
                                    Aung Lwin Oo (alias U Aung Lwin OO)
                                 
                                 
                                    Nationalitet: Myanmar/Burma
                                    Køn: mand
                                 
                                 
                                    Aung Lwin Oo blev udnævnt til medlem af Unionsvalgkommissionen (UEC) den 23. februar 2021. Ved at acceptere denne udnævnelse i kølvandet på militærkuppet den 1. februar 2021 og gennem sine handlinger som medlem af UEC, navnlig annulleringen af resultatet af valget i november 2020 uden dokumentation for svindel såvel som rejsning af sigtelser for valgsvindel ved samme valg og undertrykkelse af tidligere medlemmer af UEC, har Aung Lwin Oo været direkte involveret i handlinger, der undergraver demokratiet og retsstaten i Myanmar/Burma.
                                 
                                 
                                    21.2.2022
                                 
                              
                                    52.
                                 
                                 
                                    Aung Saw Win (alias U Aung Saw Win)
                                 
                                 
                                    Nationalitet: Myanmar/Burma
                                    Køn: mand
                                 
                                 
                                    Aung Saw Win blev udnævnt til medlem af Unionsvalgkommissionen (UEC) den 2. februar 2021. Ved at acceptere denne udnævnelse i kølvandet på militærkuppet den 1. februar 2021 og gennem sine handlinger som medlem af UEC, navnlig annulleringen af resultatet af valget i november 2020 uden dokumentation for svindel, rejsning af sigtelser for valgsvindel ved samme valg og undertrykkelse af tidligere medlemmer af UEC, har Aung Saw Win været direkte involveret i handlinger, der undergraver demokratiet og retsstaten i Myanmar/Burma.
                                 
                                 
                                    21.2.2022
                                 
                              
                                    53.
                                 
                                 
                                    Than Win
                                 
                                 
                                    Nationalitet: Myanmar/Burma
                                    Køn: mand
                                 
                                 
                                    Than Win blev udnævnt til medlem af Unionsvalgkommissionen (UEC) den 2. februar 2021. Ved at acceptere denne udnævnelse i kølvandet på militærkuppet den 1. februar 2021 og gennem sine handlinger som medlem af UEC, navnlig annulleringen af resultatet af valget i november 2020 uden dokumentation for svindel, sigtelse af 16 personer for valgsvindel ved samme valg og undertrykkelse af tidligere medlemmer af UEC, har Than Win været direkte involveret i handlinger, der undergraver demokratiet og retsstaten i Myanmar/Burma.
                                 
                                 
                                    21.2.2022
                                 
                              
                                    54.
                                 
                                 
                                    Saw Ba Hline (alias U Saw Ba Hline)
                                 
                                 
                                    Nationalitet: Myanmar/Burma
                                    Køn: mand
                                 
                                 
                                    Saw Ba Hline blev udnævnt til medlem af Unionsvalgkommissionen (UEC) den 9. februar 2021. Ved at acceptere denne udnævnelse i kølvandet på militærkuppet den 1. februar 2021 og gennem sine handlinger som medlem af UEC, navnlig annulleringen af resultatet af valget i november 2020 uden dokumentation for svindel såvel som rejsning af sigtelser for valgsvindel ved samme valg og undertrykkelse af tidligere medlemmer af UEC, har Saw Ba Hline været direkte involveret i handlinger, der undergraver demokratiet og retsstaten i Myanmar/Burma.
                                 
                                 
                                    21.2.2022
                                 
                              
                                    55.
                                 
                                 
                                    Soe Oo (alias U Soe OO)
                                 
                                 
                                    Nationalitet: Myanmar/Burma
                                    Køn: mand
                                 
                                 
                                    Soe Oo blev udnævnt til medlem af unionsvalgkommissionen (UEC) den 9. februar 2021. Ved at acceptere denne udnævnelse i kølvandet på militærkuppet den 1. februar 2021 og gennem sine handlinger som medlem af UEC, navnlig annulleringen af resultatet af valget i november 2020 uden dokumentation for svindel såvel som sigtelse af 16 personer for valgsvindel ved samme valg og undertrykkelse af tidligere medlemmer af UEC, har Soe Oo været direkte involveret i handlinger, der undergraver demokratiet og retsstaten i Myanmar/Burma.
                                 
                                 
                                    21.2.2022
                                 
                              
                                    56.
                                 
                                 
                                    Than Soe (alias U Than Soe)
                                 
                                 
                                    Nationalitet: Myanmar/Burma
                                    Køn: mand
                                 
                                 
                                    Than Soe blev udnævnt til medlem af unionsvalgkommissionen (UEC) den 26. februar 2021. Ved at acceptere denne udnævnelse i kølvandet på militærkuppet den 1. februar 2021 og gennem sine handlinger som medlem af UEC, navnlig annulleringen af resultatet af valget i november 2020 uden dokumentation for svindel såvel som rejsning af sigtelser for valgsvindel ved samme valg og undertrykkelse af tidligere medlemmer af UEC, har Than Soe været direkte involveret i handlinger, der undergraver demokratiet og retsstaten i Myanmar/Burma.
                                 
                                 
                                    21.2.2022
                                 
                              
                                    57.
                                 
                                 
                                    Bran Shaung (alias U Bran Shaung)
                                 
                                 
                                    Nationalitet: Myanmar/Burma
                                    Køn: mand
                                 
                                 
                                    Bran Shaung blev udnævnt til formand for unionsvalgkommissionen (UEC) den 26. februar 2021. Ved at acceptere denne udnævnelse i kølvandet på militærkuppet den 1. februar 2021 og gennem sine handlinger som medlem af UEC, navnlig annulleringen af resultatet af valget i november 2020 uden dokumentation for svindel såvel som rejsning af sigtelser for valgsvindel ved samme valg og undertrykkelse af tidligere medlemmer af UEC, har Bran Shaung været direkte involveret i handlinger, der undergraver demokratiet og retsstaten i Myanmar/Burma.
                                 
                                 
                                    21.2.2022
                                 
                              
                                    58.
                                 
                                 
                                    Myint Oo (alias U Myint Oo)
                                 
                                 
                                    Nationalitet: Myanmar/Burma
                                    Køn: mand
                                 
                                 
                                    Myint Oo blev udnævnt til medlem af unionsvalgkommissionen (UEC) den 26. februar 2021. Ved at acceptere denne udnævnelse i kølvandet på militærkuppet den 1. februar 2021 og gennem sine handlinger som medlem af UEC, navnlig annulleringen af resultatet af valget i november 2020 uden dokumentation for svindel såvel som rejsning af sigtelser for valgsvindel ved samme valg og undertrykkelse af tidligere medlemmer af UEC, har Myint Oo været direkte involveret i handlinger, der undergraver demokratiet og retsstaten i Myanmar/Burma.
                                 
                                 
                                    21.2.2022
                                 
                              
                                    59.
                                 
                                 
                                    Khin Maung Oo (alias U Khin Maung Oo)
                                 
                                 
                                    Nationalitet: Myanmar/Burma
                                    Køn: mand
                                 
                                 
                                    Khin Maung Oo blev udnævnt til medlem af unionsvalgkommissionen (UEC) den 26. februar 2021. Ved at acceptere denne udnævnelse i kølvandet på militærkuppet den 1. februar 2021 og gennem sine handlinger som medlem af UEC, navnlig annulleringen af resultatet af valget i november 2020 uden dokumentation for svindel såvel som rejsning af sigtelser for valgsvindel ved samme valg og undertrykkelse af tidligere medlemmer af UEC, har Khin Maung Oo været direkte involveret i handlinger, der undergraver demokratiet og retsstaten i Myanmar/Burma.
                                 
                                 
                                    21.2.2022
                                 
                              
                                    60.
                                 
                                 
                                    Nu Mya Zan (alias Daw Nu Mya Zan)
                                 
                                 
                                    Nationalitet: Myanmar/Burma
                                    Køn: kvinde
                                 
                                 
                                    Nu Mya Zan blev udnævnt til formand for unionsvalgkommissionen (UEC) den 26. februar 2021. Ved at acceptere denne udnævnelse i kølvandet på militærkuppet den 1. februar 2021 og gennem sine handlinger som medlem af UEC, navnlig annulleringen af resultatet af valget i november 2020 uden dokumentation for svindel såvel som rejsning af sigtelser for valgsvindel ved samme valg og undertrykkelse af tidligere medlemmer af UEC, har Nu Mya Zan været direkte involveret i handlinger, der undergraver demokratiet og retsstaten i Myanmar/Burma.
                                 
                                 
                                    21.2.2022
                                 
                              
                                    61.
                                 
                                 
                                    Myint Thein (alias U Myint Thein)
                                 
                                 
                                    Nationalitet: Myanmar/Burma
                                    Køn: mand
                                 
                                 
                                    Myint Thein blev udnævnt til formand for unionsvalgkommissionen (UEC) den 26. februar 2021. Ved at acceptere denne udnævnelse i kølvandet på militærkuppet den 1. februar 2021 og gennem sine handlinger som medlem af UEC, navnlig annulleringen af resultatet af valget i november 2020 uden dokumentation for svindel såvel som rejsning af sigtelser for valgsvindel ved samme valg og undertrykkelse af tidligere medlemmer af UEC, har Myint Thein været direkte involveret i handlinger, der undergraver demokratiet og retsstaten i Myanmar/Burma.
                                 
                                 
                                    21.2.2022
                                 
                              
                                    62.
                                 
                                 
                                    Ba Maung (alias Dr. Ba Maung)
                                 
                                 
                                    Nationalitet: Myanmar/Burma
                                    Køn: mand
                                 
                                 
                                    Ba Maung blev udnævnt til medlem af unionsvalgkommissionen (UEC) den 26. februar 2021. Ved at acceptere denne udnævnelse i kølvandet på militærkuppet den 1. februar 2021 og gennem sine handlinger som medlem af UEC, navnlig annulleringen af resultatet af valget i november 2020 uden dokumentation for svindel såvel som rejsning af sigtelser for valgsvindel ved samme valg og undertrykkelse af tidligere medlemmer af UEC, har Ba Maung været direkte involveret i handlinger, der undergraver demokratiet og retsstaten i Myanmar/Burma.
                                 
                                 
                                    21.2.2022
                                 
                              
                                    63.
                                 
                                 
                                    Tayza Kyaw (alias U Tayza Kyaw)
                                 
                                 
                                    Nationalitet: Myanmar/Burma
                                    Køn: mand
                                 
                                 
                                    U Tayza Kyaw er medlem af Myanmars væbnede styrker (Tatmadaw) og sidder i forskellige højtstående stillinger, herunder som øverstbefalende for Regionskommando Nord og øverstbefalende for Kontoret for Særlige Operationer nr. 1 (BSO 1).
                                    Før kuppet den 1. februar 2021 førte U Tayza Kyaw tilsyn med militære operationer i delstaten Kachin, der var kendetegnet ved overdreven magtanvendelse mod etniske minoritetsgrupper og vilkårlig vold, der førte til krænkelse af civile rettigheder og tvangsfordrivelse af civile.
                                    Siden februar 2021 har U Tayza Kyaw ført tilsyn med BSO 1, som har ledt flere store militære operationer i tæt samarbejde med U Than Hlaing, hvis ansvar for udøvelse af overdreven vold og overtrædelser af menneskerettighederne er blevet fastslået. Ved forberedelsen og den efterfølgende iværksættelse af »udrensningsoperationerne« i regionerne Sagaing og Magwe inden for rammerne af BSO 1 blev der i særlig grad udvist overdreven magtanvendelse og kønsbaseret vold. Han er derfor ansvarlig for alvorlige overtrædelser af menneskerettighederne i Myanmar/Burma og for at deltage i handlinger, der truer freden, sikkerheden og stabiliteten i Myanmar/Burma.
                                 
                                 
                                    21.2.2022
                                 
                              
                                    64.
                                 
                                 
                                    Ni Lin Aung
                                 
                                 
                                    Nationalitet: Myanmar/Burma
                                    Køn: mand
                                 
                                 
                                    Brigadegeneral Ni Lin Aung er øverstbefalende for Regionskommando Øst i Myanmars væbnede styrker (Tatmadaw). En del af Regionskommando Øst's jurisdiktion ligger i delstaten Kayah. I et angreb den 24. december 2021 i nærheden af landsbyen Moso i bydelen Phruso i delstaten Karenni (Kayah) blev mindst 35 personer dræbt, heriblandt civile, børn og to nødhjælpsarbejdere fra NGO'en Red Barnet. Tatmadaw holdes ansvarligt for angrebet. I sin stilling som øverstbefalende for Regionskommando Øst leder brigadegeneral Ni Lin Aung direkte enhederne i delstaten Kayah, herunder dem, der er ansvarlige for ovennævnte massakre. Brigadegeneral Ni Lin Aung er derfor ansvarlig for alvorlige overtrædelser af menneskerettighederne og for at deltage i handlinger, der truer freden, sikkerheden og stabiliteten i Myanmar/Burma.
                                 
                                 
                                    21.2.2022
                                 
                              
                                    65.
                                 
                                 
                                    Aung Zaw Aye
                                 
                                 
                                    Nationalitet: Myanmar/Burma
                                    Køn: mand
                                 
                                 
                                    Generalløjtnant Aung Zaw Aye er øverstbefalende for Kontoret for Særlige Operationer nr. 2 i Myanmars væbnede styrker (Tatmadaw).
                                    I et militærangreb den 24. december 2021 i nærheden af landsbyen Moso i bydelen Phruso i delstaten Karenni (Kayah) blev mindst 35 personer dræbt, heriblandt civile, børn og to nødhjælpsarbejdere fra NGO'en Red Barnet. Tatmadaw holdes ansvarlig for angrebet. I sin stilling som øverstbefalende for Kontoret for Særlige Operationer nr. 2 har generalløjtnant Aung Zaw Aye kommandoen over Regionskommando Øst, der direkte leder militærenhederne i delstaten Kayah, herunder dem, der er ansvarlige for ovennævnte massakre. Generalløjtnant Aung Zaw Aye er derfor ansvarlig for alvorlige overtrædelser af menneskerettighederne og for at deltage i handlinger, der truer freden, sikkerheden og stabiliteten i Myanmar/Burma.
                                 
                                 
                                    21.2.2022«
                                 
                              
                  
                        2)
                     
                     
                        Følgende punkter tilføjes på listen med overskriften »B. Juridiske personer, enheder og organer omhandlet i artikel 6, stk. 1«:
                        
                                     
                                 
                                 
                                    Navn
                                 
                                 
                                    Identificerende oplysninger
                                 
                                 
                                    Begrundelse
                                 
                                 
                                    Dato for opførelse på listen
                                 
                              
                                    »7.
                                 
                                 
                                    Htoo Group of Companies
                                 
                                 
                                    Adresse: 5 Pyay Roas, Hlaing Township, Yangon, Myanmar/Burma
                                    Type enhed: holdingselskab
                                    Registreringssted: Myanmar/Burma
                                    Tlf.: +95 1 500344 / +95 1 500355
                                    Websted: https://htoo.com/
                                 
                                 
                                    Htoo Group of Companies er et privat konglomerat, der er stiftet og ledet af U Tay Za, som har tætte forbindelser til den øverste ledelse i Myanmars væbnede styrker (Tatmadaw). Dets aktiviteter omfatter handel, bankvæsen, minedrift, turisme og luftfart.
                                    Htoo Group of Companies ydede i 2017 finansiel støtte til Tatmadaw i forbindelse med »udrensningsoperationerne« i Rakhine og bidrog dermed til alvorlige overtrædelser af menneskerettighederne i 2017 mod rohingyabefolkningen. Desuden har Htoo Group of Companies fungeret som formidler for levering af militært udstyr, som blev anvendt mod civilbefolkningen, der protesterede mod kuppet den 1. februar i hele landet og navnlig i områder med etniske mindretal. Ved at bidrage til militærets kapacitet til at gennemføre aktiviteter, der undergraver demokratiet og retsstaten i Myanmar/Burma, ydede Htoo Group of Companies støtte til Tatmadaw og var involveret i handlinger, der truer freden, sikkerheden eller stabiliteten i Myanmar/Burma.
                                 
                                 
                                    21.2.2022
                                 
                              
                                    8.
                                 
                                 
                                    International Group of Entrepreneurs (IGE) Company Limited
                                 
                                 
                                    Adresse: No. 36-G, 37-F, level-20, Office Tower (2), Time City, Corner of Kyun taw Street and Hantharwaddy Road, (7), Quarter, Kamayut Township, Yangon, Myanmar/Burma 110401-
                                    Type enhed: privat virksomhed
                                    Registreringssted: Myanmar/Burma
                                    Tlf.: +95775111112
                                    Websted: www.ige.com.mm
                                 
                                 
                                    International Group of Entrepreneurs (IGE) Company Limited er et privat konglomerat, der er stiftet og ledet af U Nay Aung, som har tætte forbindelser til den øverste ledelse i Myanmars væbnede styrker (Tatmadaw). IGE er aktiv inden for vigtige infrastrukturindustrier såsom telekommunikation og energi samt inden for landbrug og hotel- og restaurationsbranchen.
                                    IGE ydede i 2017 finansiel støtte til Tatmadaw i forbindelse med »udrensningsoperationerne« i Rakhine og bidrog dermed til alvorlige overtrædelser af menneskerettighederne i 2017 mod rohingyabefolkningen. IGE har også ydet indirekte finansiel støtte til Tatmadaw ved at deltage finansielt i flere projekter og virksomheder, der er knyttet til Tatmadaw og disses konglomerater. Det yder derfor støtte til og drager fordel af Tatmadaw.
                                 
                                 
                                    21.2.2022
                                 
                              
                                    9.
                                 
                                 
                                    No. 1 Mining Enterprise (ME 1)
                                 
                                 
                                    Adresse: Bu Tar Street, Forest Street, Corner of Yone Gyi Quarter, Monywa, Sagaing Region, Myanmar/Burma
                                    Type enhed: statsejet virksomhed
                                    Registreringssted: Myanmar/Burma
                                    Tlf.: 09-071-21168
                                 
                                 
                                    No. 1 Mining Enterprise (ME 1) er en statsejet virksomhed, der opererer under ministeriet for naturressourcer og miljøbeskyttelse (MONREC), som også fungerer som reguleringsmyndighed for sektoren for produktion og markedsføring af ikkejernholdigt metal. Som sådan har den statsejede virksomhed ansvaret for at udstede tilladelser og opkræve en del af skatten på overskud hos private virksomheder, som enten er omfattet af »produktionsdelingskontrakter« eller indgår i et joint venture med ME 1.
                                    Den 1. februar 2021 tog Myanmars væbnede styrker (Tatmadaw) under ledelse af øverstbefalende Min Aung Hlaing magten fra den legitime civile regering i et statskup og oprettede Statsforvaltningsrådet (SAC) til at udøve statens lovgivende, udøvende og dømmende magt. Den 2. februar 2021 udnævnte militærregimet et nyt kabinet, herunder en ny minister for naturressourcer og miljøbeskyttelse (MONREC). Gennem SAC og det nye kabinet fik militærregimet kontrol over og drager fordel af statsejede virksomheder, herunder No. 1 Mining Enterprise. No. 1 Mining Enterprise kontrolleres således af og genererer indtægter til Tatmadaw og bidrager derfor til sidstnævntes kapacitet til at gennemføre aktiviteter, der undergraver demokratiet og retsstaten.
                                    Desuden har No. 1 Mining Enterprise deltaget i og/eller ført tilsyn med forskellige projekter, der er knyttet til Tatmadaws vold mod civilbefolkningen og krænkelse af deres mest grundlæggende rettigheder, herunder gennem beslaglæggelse af jord og tvangsflytning. No. 1 Mining Enterprise er derfor ansvarlig for at støtte handlinger, der truer freden, sikkerheden og stabiliteten i Myanmar/Burma.
                                 
                                 
                                    21.2.2022
                                 
                              
                                    10.
                                 
                                 
                                    Myanma Oil and Gas Enterprise
                                 
                                 
                                    Adresse: Ministry of Electricity and Energy, Building No.(6), Nay Pyi Taw, Myanmar/Burma
                                    Type enhed: statsejet virksomhed
                                    Registreringssted: Myanmar/Burma
                                    Tlf.: +95-67-3 411 055
                                    Websted: http://www.moee.gov.mm/en/ignite/page/40
                                 
                                 
                                    Myanma Oil and Gas Enterprise (MOGE), en statsejet virksomhed, er olieoperatør, tjenesteleverandør og reguleringsmyndighed inden for olie- og gassektoren. Den fører tilsyn med eftersøgning efter og produktion af olie og gas, indenlandsk gastransmission og distribution af olieprodukter. Den statsejede virksomhed har ansvaret for at udstede tilladelser og opkræve en del af udbytteskatten fra private virksomheder, som enten er omfattet af »produktionsdelingskontrakter« eller indgår i et joint venture med MOGE.
                                    Den 1. februar 2021 tog Myanmars væbnede styrker (Tatmadaw) under ledelse af øverstbefalende Min Aung Hlaing magten fra den legitime civile regering ved et statskup og oprettede Statsforvaltningsrådet (SAC) til at udøve statens lovgivende, udøvende og dømmende magt. Den 2. februar 2021 udnævnte SAC nye ministre, herunder en minister for elektricitet og energi. Ministeriet for elektricitet og energi (MEE) fører tilsyn med MOGE. Gennem SAC og det nye kabinet fik militærregimet kontrol over og drager fordel af statsejede virksomheder, herunder MOGE.
                                    MOGE kontrolleres således af og genererer indtægter til Tatmadaw og bidrager derfor til sidstnævntes kapacitet til at gennemføre aktiviteter, der undergraver demokratiet og retsstaten i Myanmar/Burma.
                                 
                                 
                                    21.2.2022«